Ourense, 5 de outubro de 2018.- O municipio de Oímbra prepárase para acoller a recreación dun prensado nun lagar rupestre o vindeiro domingo, 7 de outubro, a partir das 11.00 horas, no Lagar de Xan Preto, para poñer en valor un dos produtos estrelas da comarca, o viño, e para demostrar que o municipio de Oímbra é desde hai séculos un municipio vitivinícola. A presentación desta iniciativa tivo lugar hoxe no Pazo Provincial, acto no que participou o vicepresidente da Deputación de Ourense, Rosendo Fernández; a alcaldesa de Oímbra, Ana Villarino; e a técnica e educadora ambiental de Sustinea, Susana Rodríguez.